als_Latn dik_Latn azb_Arab
Atëherë muzikë apo arte grafike?
Tekstile (qesh). Në fakt për këtë jam specializuar. Nuk jam nga ato që i ndajnë gjërat me thikë. Të dyja janë kreative, vetëm se në arte grafike unë krijoj dhe paguhem për këtë. Ndërsa në muzikë unë paguaj për të krijuar. (qesh)
Muzikën e krijoni vetë?
Kam interpretuar edhe me krijimet e mia në Top Fest, si këtë rradhë me këngën “Në terapi” por edhe me “Qyteti i humbur”, “Dashuroj ate qe skam” etj.
Të vjen keq kur nuk fiton?
Mundohem të mos e mendoj fare. Aktualisht festivalet i shfrytëzoj për promovimin e muzikës sime. Një çmim i parë do të ishte një ngjitje me katapultë drejt njohjes, por mesa duket është e shkruar që unë të marrë rrugën e gjatë. (qesh)
Çfarë ke fituar gjatë kësaj rruge?
Kënaqësinë e të bërit muzikë dhe vlerësimet e njerëzve. Dikur muzikën e krijoja vetëm për veten time dhe e dëgjonte një rreth i ngushtë miqsh. Ndërsa tani, më pëlqen ideja që dikush krejtësisht i panjohur, në një qytet shumë larg meje, e dëgjon dhe frymëzohet prej saj.
Çfarë ke humbur?
Kjo “rruga” jonë nuk i përngjan ndonjë rruge Hollivudi, nëse keni atë në mendje. Ne jemi më të zakonshëm se të zakonshmit. Përpara se të prezantohesha në Top Fest, unë banoja me një shokun tim në një apartament me qera, paradite shkoja në shkollë dhe pasdite shkoja në punë. Edhe sot, vazhdoj të banoj tek i njëjti apartament me të njëjtin mik, dhe merrem ende me profesionin dhe punën time. Maksimumi mund të kem humbur ndonjë fije durimi. (qesh.)
Nuk flisni shumë për dashurinë në tekstet tuaja. Pse e evitoni?
Në fakt unë shkruaj për atë që më frymëzon. Jeta, konfliktet në botë, ana e errët e njerëzve, frika, pasiguritë, këto më nxisin të shkruaj. Më pëlqejnë këto tema sepse me to ke liri të eksperimentosh edhe me stilin e tekstit. Ndërsa dashuria kufizohet tek temat “më le, të lashë, më ka marrë malli, sa mirë që të njoha”
Më dukesh pak skeptik ndaj dashurisë?
Jo nuk jam aspak skeptik ndaj dashurisë, por ndaj shumë teksteve këngësh, që duken si thirrje të dëshpëruara, madje të japin përshtypjen e një dashurie obsesive “Nuk marr dot frymë pa ty, nuk jetoj dot pa ty”.
Ato janë këngë që në një moment të caktuar tingëllojnë të vërteta për dikë në botë. Pastaj dashuria shet...
E vërtetë. Prandaj them që unë mora rrugën e gjatë drejt famës. Sepse kjo rruga e shkurtër ka shumë kompromise.
Kaq kokëfortë je?
Jam dem në horoskop (qesh). Kur besoj tek një gjë, zor se mund të ndryshoj mendim.
Një gjë për të cilin ndjehesh krenar?
Ndihem mirë me këtë jetë që kam arritur të krijoj. Nuk është maksimumi, por më pëlqen fakti që arrita të ndjekë pasionet e mia.
Po kur të pëlqen një vajzë, ndodh e njëjta gjë. E do për shumë kohë, apo të ikën shpejt nga qejfi?
Një vajzë do të më ikte shpejt nga qejfi nëse unë do të entuziasmohesha më shumë për të seç duhej pa e njohur ende. Kur nisesh për një natë, pret qe edhe qejfi të zgjasë aq. Kur nisesh ta njohësh apo të krijosh një marrëdhënie, nuk është më çështje “ikje nga qejfi ”.
Cila ka qënë marrëdhënia jote më e gjatë?
Ajo që kam tani.
Për çfarë e do të dashurën aktuale?
Për atë që është. Ta dija me imtësi se për çfarë e doja, nuk do ta doja dhe aq shumë ma merr mendja.
Nga 1-10 sa i mirë je si i dashur?
Varet se “ku” jam i mirë...nëse bëhet fjalë për hekurosje jam -4 p.sh...
Ne në fakt për hekurosjen tënde shqetësoheshim...
(qesh)...Atëherë jam 12. Nuk e di të them të drejtën, këtë nuk mundta gjykoj unë. Duhet të pyesni palën tjetër.
Po të paktën ke një gjë që do të doje ta pëmirësoje në një marrëdhënie?
Mbase duhet të jem më pak neglizhent sesa jam. Shpesh e shoh se jam i pakujdesshëm ndaj disa porosive të vogla, harroj data përvjetoresh, lë gjëra për në momentin e fundit... Por pa zarar, kuptohet.
Çfarë e bën një femër seksi?
Përveç një trupi të imët dhe një lëkure të butë, mendoj se është aroma, mënyra e të sjellurit, shikimi dhe e folura. Një femër seksi mbi të gjitha duhet të dije të joshë.
Si duhet të vishet femra e ëndërrave të tua?
Praktike. Nuk di të them me saktësi se çfarë duhet të veshë por më pëlqen kur zgjedh veshjen që i përshtatet trupit dhe tipit që ka.
Çfarë s’duhet të veshë kurrë?
Geta me rrjetë në jetën e përditshme apo rroba me ngjyra floreshente. Veshjet BBF-eske i urrej me të vërtetë.
Është e vështirë të jesh besnik?
Tani...çdo gjë arrihet me punë...me përpjekje...(qesh)
Ke frikë nga martesa?
Jo, jam trim në pëgjithësi (qesh). E mendoj që një ditë do të martohem, por tani për tani as që më shkon ndër mend. Çdo gjë ka kohën e vet.
Cila është gjëja më e çmendur që ke bërë për dashurinë?
Mendoj se vetë dashuria është gjëja më e çmendur që mund të të ndodhë. Imagjinoni, historia më e famshme e dashurisë ka personazh një Romeo që vret veten për Zhulietën. Tip i çuditshëm ai...
Çfare s’do të hiqje kurrë dorë për dashurinë?
Siç thashë pak më parë, unë nuk i pres gjërat me thikë. Mendoj se gjithçka varet nga rrethanat që të krijohen.
Dakord, e nisëm për muzikën tënde këtë intervistë, por folëm më gjatë për dashurinë. Tani, në fund do të doja të imagjinoje sikur do të shkruash realisht një këngë për dashurinë. Si do ta titulloje?
“Aromë”
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn sag_Latn